31995R1054
L 107/5
JURNALUL OFÍCIAL AL UNIUNII EUROPENE
REGULAMENTUL (CE) NR. 1054/95 AL COMISIEI
din 11 mai 1995
de modificare a Regulamentului (CEE) nr. 2723/87 de punere în aplicare a sistemului de restituiri la export pentru cerealele exportate sub formă de paste alimentare de la subpozițiile 1902 11 00 și 1902 19 din nomenclatura combinată
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 3448/93 al Consiliului din 6 decembrie 1993 de stabilire a regimului comercial aplicabil anumitor mărfuri rezultate din prelucrarea produselor agricole (1), în special articolul 8 alineatul (3),
întrucât trebuie să se prevadă ca produsele din paste alimentare de la codurile NC 1902 11 și 1902 19 exportate în Statele Unite ale Americii să fie însoțite de un certificat care să menționeze că produsele sunt exportate după o operațiune de prelucrare internă sau de un certificat care să indice că produsele beneficiază sau nu beneficiază de o rată de restituire aplicabilă, în cazul exporturilor spre Statele Unite ale Americii, la produsele cerealiere de bază utilizate la fabricarea lor;
întrucât este necesar să se actualizeze denumirea departamentului Comisiei responsabil cu primirea comunicărilor din partea statelor membre privind datele statistice referitoare la cantitățile de paste făinoase;
întrucât măsurile prevăzute de prezentul regulament sunt în conformitate cu avizul Comitetului de gestionare privind aspectele orizontale referitoare la comercializarea produselor agricole prelucrate care nu figurează la anexa II,
ADOPTĂ PREZENTUL REGULAMENT:
Articolul 1
Regulamentul (CEE) nr. 2723/87 al Comisiei (2) se modifică după cum urmează:
1.
La articolul 2 alineatul (1), fraza „Certificate for the export with refund of pasta to the USA” se înlocuiește cu următoarea frază „Certificate for the export of pasta to the USA”.
2.
La articolul 4, alineatul (2) se înlocuiește cu următorul text:
„Autoritatea competentă indică în căsuța 10 a originalului și copiilor «certificatului P» dacă produsele beneficiază sau nu de restituire. Biroul vamal menționat la articolul 3 alineatul (2) verifică dacă documentul este completat corect și își pune viza în căsuța 10 din original și din copiile «certificatului P».”
3.
Articolul 6 se înlocuiește cu următorul text:
„Articolul 6
Autoritățile competente ale statelor membre vor transmite Comisiei, până cel târziu la sfârșitul fiecărei luni, datele statistice referitoare la cantitățile de paste alimentare, pe subpoziții tarifare care să specifice cantitățile care beneficiază de restituire la export și cantitățile care nu beneficiază de restituire la export, pentru care au fost ștampilate certificate în cursul lunii precedente de către birourile vamale care au acceptat declarațiile de export, la următoarea adresă:
Comisia Comunităților Europene,
Direcția Generală III - Industrie,
Produse care nu figurează în anexa II,
Rue de la Loi/Wetstraat 200,
B-1049 Bruxelles/Brussel.”
4.
Anexa I se înlocuiește cu anexa la prezentul regulament.
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Comunităților Europene.
Prezentul regulament se aplică la exporturile pentru care declarația de export a fost acceptată de birourile vamale începând cu 1 iulie 1995.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 11 mai 1995.